Cuneiform Tablet Kt 94/k 1138 (AKT 6e 1061)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-na 1.5 ma-na KÙ.BABBAR ša ik-ri-be ša a-na ṣí-ib-tim ta-da-nim a-na a-šur-GAL e-zi-bu ù a-ḫa-ma 0.33333 ma-na 6 GÍN KÙ.BABBAR ša i-li-a ku-nu-ki-a e-zi-ib-šum a-ḫa-ma 1 ma-na KÙ.BABBAR ša iš-tí a-mur-DINGIR al-qé-ú e-zi-ib-šu-um ŠU.NÍGIN 2.83333 ma-na 6 GÍN KÙ.BABBAR ṣa-ru-pá-am e-zi-ib ṣí-ib-tí-šu a-na a-šur-GAL i-nu-mì a-na dur₄-ḫu-mì-it a-tù-ru e-zi-ib-šu-um i-na tù-wa-ri-a i-na kà-ni-iš IGI ú-ṣú-ra-nim ù šu-IŠTAR ni-kà-sí ni-sí-ma um-ma a-šur-GAL-ma ŠÀ.BA 0.66666 ma-na LÁ 2 GÍN KÙ.BABBAR a-na i-na-a DUMU a-mu-ra-a áš-qúl 10 GÍN KÙ.BABBAR ù ṣí-ba-sú šál-ma-a-šur DUMU ba-za-za il₅-qé 12.25 GÍN en-nam-a-šur il₅-qé 1 GÍN KÙ.BABBAR ki-ib-sà-at KÙ.BABBAR ša i-na-a DUMU a-mu-ra-a 1 GÍN KÙ.BABBAR a-ḫa-ma a-na i-šé-ra-at KÙ.BABBAR iš-ku-nam 0.5 ma-na 7.5 GÍN KÙ.BABBAR a-na ḫa-bu-a-lá 7.5 GÍN a-ḫa-ma šu-wa-tí-ma áš-qúl 10 GÍN KÙ.BABBAR a-na lá-ma-sí-tim 2 GÍN a-na da-dí-a 1.66666 GÍN a-na šé-pì-šu 2.16666 GÍN ša AN.NA 1 GÍN a-na am-tí-šu 0.5 GÍN a-na ki-ri-im 0.5 GÍN a-na a-šur-tù-kúl-tí 0.5 GÍN a-na am-tí-šu šál-ma-a-šur i-dí-in 1.5 GÍN šál-ma-a-šur il₅-qé 2 GÍN a-na ú-ṣú-ra-nim 6 GÍN a-na a-šur-ni-šu i mì-ma KÙ.BABBAR a-nim 0.66666 ma-na KÙ.BABBAR i li-bi-šu a-tal-kam